baka dahil doon kung kaya hindi iyan ipinagbili ni huli at pinili pa ang masangla siya. ang pahiwatig na itoy nagkakabuluhan. nakapigil kay kabisang tales ang pagkaalaala sa kaniyang anak. kung ipahihintulot ninyo anya ay tutungo ako sa bayan at isasanguni ko sa aking anak; babalik ako rito bago magtakipsilim. nagkasundo sila sa gayon at pumanaw noon din si kabisang tales. ngunit ng nasa labas na siya ng nayon, ay natanaw niya sa malayo, sa isang landas na tungo sa kagubatan, ang prayleng nangangasiwa sa hacienda at ang isang taong nakikilala niyang siyang kumuha ng kaniyang mga lupain. ang pagkagalit ng isang lalaking nakakita sa kaniyang asawa na pumapasok na kaakbay ng ibang lalaki sa isang silid na lihim ay hindi papantay sa sulak ng galit ni kabisang tales sa pagkakakita sa dalawang iyon na patungo sa kaniyang bukid, sa mga bukid na kaniyang ginawa at inasahan niyang maipamamana sa kaniyang mga anak.